rejauldu/bengali-wikipedia huggingface dataset:
দপদপিয়া বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।   আয়তন  দপদপিয়া ইউনিয়নের আয়তন ৭,৭২৭ একর।   ইতিহাস  জনশ্রুতি মতে শত বছর পূর্বে এখানে খুব কম লোক বসবাস করত। এ এলাকা ছিল শুধু বালুচর এবং এর জমিদার ছিলেন আগা বাকের খান। তখন এ এলাকা চন্দ্রদ্বীপ নামে পরিচিত ছিল। দপদপিয়া ইউনিয়ন ছিল চারিদিকে নদী বেষ্টিত একটি দ্বীপ, যার উত্তরে কীর্তনখোলা-সুগন্ধা, দক্ষিণে বিশখালী, পূর্বে বাকরাবাদ নদী এবং পশ্চিমে সুগন্ধা নদী (সে অংশ বর্তমানে কুমারখালী মরানদী)। বর্ষার মৌসুমে নদীগুলিতে প্রচুর ইলিশ মাছ পাওয়া যেত। চাঁদনী রাতে ইলিশকে মনে হত ধবধবে সাদা, আর সেই থেকে ইউনিয়নের নাম হয় দপদপিয়া।   প্রশাসনিক কাঠামো  দপদপিয়া ইউনিয়ন নলছিটি উপজেলার আওতাধীন ৯নং ইউনিয়ন পরিষদ। এ ইউনিয়নের কিছু অংশের (বরিশাল জেলার সীমান্তবর্তী ৪.৭৪ বর্গ কিলোমিটার) প্রশাসনিক কার্যক্রম বরিশাল জেলার বন্দর থানার আওতাধীন এবং বাকী অংশের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ। এটি ১৩টি মৌজায় বিভক্ত।   জনসংখ্যার উপাত্ত  ২০১১ সালের আদমশুমারি অনুযায়ী দপদপিয়া ইউনিয়নের মোট জনসংখ্যা ২৬,৫৪৫ জন। এর মধ্যে পুরুষ ১২,৮২৯ জন এবং মহিলা ১৩,৭১৬ জন। মোট পরিবার ৫,৭১৫টি।   শিক্ষা  ২০১১ সালের আদমশুমারি অনুযায়ী দপদপিয়া ইউনিয়নের সাক্ষরতার হার ৬৪.২%।   আরও দেখুন   নলছিটি উপজেলা  নলছিটি থানা  বন্দর থানা, বরিশাল  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:নলছিটি উপজেলার ইউনিয়ন
বিজ্ঞান ও প্রযুক্তিতে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বিজ্ঞান ও প্রযুক্তি ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মরহুম ড. মোকাররম হোসেন খোন্দকারকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।   আরও দেখুন   স্বাধীনতা পুরস্কার;  বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
শীতলপুর রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি শীতলপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৫৯ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৯২ কি.মি. দূরে স্টেশনটি অবস্থিত।  ইতিহাস শীতলপুর রেলওয়ে স্টেশনটি পশ্চিমবঙ্গের ৫ নং রাজ্য সড়ক, শীতলপুর, এ অবস্থিত। স্টেশন কোড হল (এসটিএলবি)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি কাঁথি, সুজালপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তমলুক-দীঘা লাইনটি ২০০৪ সালে চালু হয়  তথ্যসূত্র   বহিঃসংযোগ  বিষয়শ্রেণী:পূর্ব মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
থিররা বা থেয়াম থিরা হল একটি শাস্ত্রীয় আচারানুষ্ঠানিক নৃত্য যা দক্ষিণ ভারতের কেরল রাজ্যের মালাবার অঞ্চলের "কাভু" (উদ্যান) এবং মন্দিরগুলোতে উপস্থাপিত হয়। এই শিল্পকলাটি মালয় সম্প্রদায়ের শিল্পীদের দ্বারা সম্পাদিত হয়। এই শিল্পীরা স্থানীয়ভাবে "পেরুমালয়ান" হিসাবে পরিচিত। নৃত্যটি উৎসবমের (বার্ষিক মন্দির উৎসব) সময় পরিবেশন করা হয় যার মাধ্যমে ভগবতী, শিবের মতো দেবদেবীদের পূজো ও বন্দনা করা হয়ে থাকে। থেয়াম থিরা হল থেয়াম নৃত্যের একটি প্রধান উপবিভাগ। এটি একই অঞ্চলে পরিবেশিত থেয়াম নৃত্যের অনুরূপ। তবে পার্থক্য হল এটাই যে থেয়াম নৃত্যে নৃত্যশিল্পীকে উপস্থাপিত ঈশ্বর হিসাবে বিবেচনা করা হয় কিন্তু থিরা নৃত্যে নৃত্যশিল্পী ঈশ্বরের অধিকারী বলে বিবেচিত হয়। থাম্ব|ভারতের উত্তর কেরালায় একটি মন্দিরে থিররা উৎসব থাম্ব|কন্দকার্নন থিররা  বর্ণনা বিশ্বাস অনুযায়ী থিরা দেবতাদেরকে বাস্তব জীবনে নিয়ে আসে। নৃত্য উপস্থাপক বা পরিবেশকরা আনুষ্ঠানিকভাবে মুখে বিভিন্ন প্রথাগত নকশা এঁকে এবং জাঁকাল পোশাক পরে দেবী ভগবতীর সামনে নৃত্য করে, যার উদ্দেশ্য স্পষ্টতই কার্যপ্রণালীতে বিস্ময়ের বোধ তৈরি করা। প্রতিটি নৃত্যশিল্পী একটি নির্দিষ্ট দেবতার প্রতিনিধিত্ব করে এবং ভক্তরা দেবতারূপে তাদের প্রার্থনা করে ও নৈবেদ্য প্রদান করে। এই নৃত্যশিল্পী তথা রূপক দেবতারা যখন তাদের অভিনয় সম্পাদন করে, তখন তাদের দেবতা দ্বারা অধিগৃহীত মনে করা হয়। ভক্তরা তাদের দুঃখ ও ইচ্ছা সেই দেবতাদের জানানোর জন্য সারি দিয়ে দাঁড়িয়ে থাকে।  অভিনয়কারী বা নৃত্য শিল্পীরা "পেরুওয়ান্নন" বর্ণের হয়, যারা থিররা নৃত্যের প্রতি অধিক গুরুত্ব দিয়ে থাকে। তাই কেরলে উচ্চবর্ণের ব্রাহ্মণ এবং নিম্ন বর্ণের উপজাতি উভয়েরই এই উপাসনায় গুরুত্বপূর্ণ স্থান রয়েছে। সমস্ত কার্যপ্রণালীতে 'তাড়ি' (দেশীয় মদ্য) বেশ গুরুত্বপূর্ণ ভূমিকা পালন করে থাকে। এটি দেবতাদের জন্য একটি নৈবেদ্যস্বরূপ এবং প্রায় সমস্ত নৃত্যশিল্পীরা এর প্রভাবে নাচেন। এটি "ঈশ্বরের অধিকারী" হওয়ার অনুভূতি তৈরি করতে সহায়তা করে।   বিভিন্ন ধরনের থিররা    ভগবতী থিররা ভৈরবন থিররা চাঁতু থিররা গুলিকান থিররা কুটিছাথান থিররা হনুমান থিররা পট্টন থিররা কন্দকার্নন থিররা চামুন্ডি থিররা ভাসুরিমালা থিররা নাগকলি থিররা ধরিকবধাম থিররা করিনকলি থিররা ভদ্রকালী থিররা রক্তেশ্বরী অম্মা ইতিকুরুম্ভা  ওড়াক্কলি   তথ্যসূত্র   বিষয়শ্রেণী:কেরলের নৃত্য বিষয়শ্রেণী:আচার অনুষ্ঠান নৃত্য
ফুসফুসের এডিনোকার্সিনোমা বা ফুসফুসীয় এডিনোকার্সিনোমা হচ্ছে সবচেয়ে প্রচলিত ধরনের ফুসফুসের ক্যান্সার। অন্যান্য ধরনের ফুসফুসের ক্যান্সের মতো এটিকেও সুনির্দিষ্ট কোষীয় ও আণবিক বৈশিষ্টের দ্বারা চিহ্নিত করা সম্ভব। এটি বিভিন্ন ধরনের অ-ক্ষুদ্র কোষীয় ফুসফুসের ক্যান্সারের একটি। ভিন্ন ধরনের বৈশিষ্ট ও পূর্বাভাস থাকার কারণে ক্ষুদ্র কোষীয় ফুসফুসের ক্যান্সার থেকে এটিকে আলাদা করা সম্ভব। ফুসফুসীয় এডিনোকার্সিনোমাও বিভিন্ন প্রকারের হয়ে থাকে। এ ধরনের ফুসফুসের ক্যান্সারের লক্ষণ ও উপসর্গ অন্য ধরনের ফুসফুসের ক্যান্সারের সাথে সাদৃশ্যপূর্ণ যা অধিকাংশ রোগীর ক্ষেত্রে ঘন ঘন কাশি এবং শ্বাসকষ্ট।  দীর্ঘ সময় ধরে ধূমপান সেবনের ইতিহাস রয়েছে এমন রোগীদের ক্ষেত্রে ফুসফুসীয় এডিনোকার্সিনোমার প্রচলন বেশি। তুলনামূলকভাবে কমবয়সী মহিলা ও এশীয়দের আক্রান্ত হওয়া ফুসফুসের ক্যান্সারের মধ্যে এর প্রকোপ-ই সবচেয়ে বেশি। এডিনোকার্সিনোমার রোগশারীরবৃত্ত জটিল, তবে সাধারণত এটি এক ধরনের কোষীয় অগ্রসরণকে অনুসরণ করে আর তা হচ্ছে ফুসফুসের সুস্থ কোষ থেকে ক্রমান্বয়ে স্বতন্ত্রভাবে অস্বাভাবিকভাবে পরিবর্তিত হওয়া বা অনিয়মিত কোষে পরিণত হওয়ার মাধ্যমে ক্যান্সার সৃষ্টি করা। এ ধরনের কোষীয় অগ্রসরণের জন্য বিভিন্ন ধরনের সুনির্দিষ্ট আণবিক ও জিনগত ধাপ দায়ী। বেশিরভাগ ফুসফুসের ক্যান্সারের মতো এডিনোকার্সিনোমাও অত্যন্ত অগ্রসর অবস্থায় ধরা পড়ে। যখন সিটি স্ক্যান বা এক্সরের মতো পরীক্ষায় টিউমার বা ক্ষত দেখা যায় তখন বায়োপসির মাধ্যমে এডিনোকার্সিনোমা নিশ্চিত করা প্রয়োজন।  এ ধরনের ফুসফুসের ক্যান্সারের চিকিৎসা এর নির্দিষ্ট প্রকারভেদ এবং প্রাথমিক টিউমারের ছড়িয়ে পড়ার ব্যপ্তির উপর নির্ভর করে। শল্যচিকিৎসার মাধ্যমে টিউমার অপসারণ, কেমোথেরাপি, রেডিওথেরাপি, উদ্দেশ্যমূলক থেরাপি, এবং ইমিউনোথেরাপির মাধ্যমে এই রোগ নির্মূলের চেষ্টা করা হয়।   তথ্যসূত্র   বিষয়শ্রেণী:ফুসফুসের ক্যান্সার
কিয়ানা হান্টার (; জন্ম: ৪ মার্চ ২০০৪) হলেন একজন মার্কিন সমলয় সাঁতারু, যিনি মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  হান্টার মার্কিন যুক্তরাষ্ট্রের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন কিয়ানা হান্টার ২০০৪ সালের ৪ঠা মার্চ তারিখে মার্কিন যুক্তরাষ্ট্রের ওয়াশিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হান্টার মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি আনিতা আলভারেস, হাইমে চারকোভস্কি, মেগুমি ফিল্ড, অড্রি কুওন, জ্যাকলিন লু, দানিয়েলা রামিরেস এবং রুবি রেমাতির সাথে মার্কিন যুক্তরাষ্ট্রের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৮২.৭৫৬৭, ফ্রি রুটিনে ৩৬০.২৬৮৮ এবং অ্যাক্রোব্যাটিক রুটিনে ২৭১.৩১৬৬ পয়েন্ট অর্জন করেছিলেন, যার ফলে সর্বমোট ৯১৪.৩৪২১ পয়েন্ট নিয়ে তারা রৌপ্য পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী সাঁতারু বিষয়শ্রেণী:মার্কিন সমলয় সাঁতারু বিষয়শ্রেণী:মার্কিন যুক্তরাষ্ট্রের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী মার্কিন বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২৪ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০২৩ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২১শ শতাব্দীর মার্কিন নারী ক্রীড়াবিদ
এরিক এডওয়ার্ডস (জন্ম: রবার্ট এভারেট, ৩০ নভেম্বর ১৯৪৫) একজন মার্কিন পর্নোগ্রাফিক অভিনেতা, আলোকচিত্রশিল্পী এবং পরিচালক। এভারেট মূলধারার থিয়েটারে শুরু করেন এবং ১৯৬০-এর দশকে পর্ণ শিল্পে চলে আসেন। প্রাপ্তবয়স্ক বিনোদন শিল্পে এভারেটের দীর্ঘ কর্মজীবন ছিল, ৪০ বছরেরও বেশি সময় ধরে, ১৯৬০-এর দশক থেকে শুরু করে ২০০০-এর দশক পর্যন্ত প্রতি দশকে পর্ন চলচ্চিত্রে উপস্থিত হওয়া তিনিই বিশ্বের একমাত্র অভিনেতা।  আইকনিক চলচ্চিত্র ডেবি ডোজ ডালাসের সহ-অভিনেতা সহ এভারেট অনেক চলচ্চিত্র এবং ফটোশুটে অভিনয় ও পরিচালনা করেছেন। তিনি এভিএন এবং এক্সআরসিও হল অফ ফেম উভয়েরই সদস্য। বিল মার্গোল্ড এভারেটকে "ব্যবসার কিংবদন্তিদের একজন" এবং "পর্নের বেব রুথ" বলে অভিহিত করেছেন।    তথ্যসূত্র      বহিঃসংযোগ          রিয়াল্টো রিপোর্টে এরিক এডওয়ার্ডসের সাথে অডিও সাক্ষাৎকার  প্যারাসিনেমা থেকে "নিয়ন লাইটস অ্যান্ড ওয়াইল্ড ওয়েস্ট: ডিরেক্টর এরিক এডওয়ার্ডস"   বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:এভিএন পুরস্কার বিজয়ী বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:নিউ ইয়র্ক শহরের অভিনেতা বিষয়শ্রেণী:লস অ্যাঞ্জেলেসের অভিনেতা বিষয়শ্রেণী:টেক্সাসের পর্নোগ্রাফি চলচ্চিত্র অভিনয়শিল্পী বিষয়শ্রেণী:আমেরিকান একাডেমি অব ড্রামাটিক আর্টসের প্রাক্তন শিক্ষার্থী বিষয়শ্রেণী:নিউ ইয়র্ক শহরের আলোকচিত্রশিল্পী
ধামশ্বর বাংলাদেশের মানিকগঞ্জ জেলার অন্তর্গত দৌলতপুর উপজেলার একটি ইউনিয়ন।   আয়তন   প্রশাসনিক কাঠামো  ধামশ্বর ইউনিয়ন দৌলতপুর উপজেলার আওতাধীন একটি ইউনিয়ন পরিষদ।  জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম দৌলতপুর উপজেলার আওতাধীন   জনসংখ্যার উপাত্ত  ২০১১ সালের আদমশুমারি অনুযায়ী ধামশ্বর ইউনিয়নের মোট জনসংখ্যা ২৭,০৫৬ জন।    শিক্ষা    যোগাযোগ ব্যবস্থা    জনপ্রতিনিধি     আরও দেখুন  দৌলতপুর উপজেলা মানিকগঞ্জ জেলা   তথ্যসূত্র    বহিঃসংযোগ   বিষয়শ্রেণী:দৌলতপুর উপজেলার ইউনিয়ন
বাংলাদেশ নৌবাহিনীর ঘাঁটি বানৌজা ঈসা খান বন্দর নগরী চট্টগ্রামে অবস্থিত। এ ঘাঁটি ১৯৭৪ সালের ১০ ডিসেম্বর কমিশন লাভ করে । বাংলাদেশ নৌ বাহিনীর দক্ষ জনশক্তি তৈরীর জন্য অপারেশনাল প্রশিক্ষণ পরিচালনাসহ নৌ বহরকে প্রয়োজনীয় সহায়তা প্রদান করাই এ ঘাঁটির প্রধান উদ্দেশ্য। এছাড়া এ ঘাঁটি প্রয়োজনীয় জনবল নিয়োগের মাধ্যমে কক্সবাজার, চানুয়া এবং সেন্ট মার্টিসের ন্যায় অন্যান্য গুরুত্বপূর্ণ FORWARD BASE এর কার্যক্রমও পরিচালনা করে। ৮ নভেম্বর ২০১৬ তারিখে রাষ্ট্রপতি আব্দুল হামিদ বানৌজা ঈসা খানকে জাতীয় মানদণ্ড পুরস্কার প্রদান করেন।   ঐতিহাসিক পটভূমি  বাংলাদেশ স্বাধীনতার পূর্বে এ ঘাঁটির নাম ছিল পিএনএস বখতিয়ার। স্বাধীনতার অব্যবহিত পরে এটি “চট্টগ্রাম নৌ ঘাঁটি” হিসেবে পরিচিতি লাভ করে। পরবর্তীকালে তৎকালীন বাংলাদেশের প্রধানমন্ত্রী শেখ মুজিবুর রহমান ১৯৭৪ সালের ১০ ডিসেম্বর এ ঘাঁটি পুনঃকমিশন করে নামকরণ করেন বানৌজা ঈসা খান । ৮ নভেম্বর ২০১৬ তারিখে রাষ্ট্রপতি আব্দুল হামিদ বানৌজা ঈসা খানকে জাতীয় মানদণ্ড পুরস্কার প্রদান করে।  ঈসা খান ছিলেন আমাদের জাতীয় বীর যিনি পরাক্রমশালী মুঘলদের বিরুদ্ধে বীরোচিতভাবে যুদ্ধ করেন । নৌ বাহিনী ছিল তার সামরিক বাহিনীর মূল চালিকা শক্তি। স্বাধীনতা রক্ষায় বীরত্বের স্বীকৃতি হিসাবে ঈসা খানের নামানুসারে বাংলাদেশ নৌবাহিনীর সর্ববৃহৎ ঘাঁটির নামকরণ যথার্থ। ভাটির (পূর্ব বাংলা) শাসক এবং ভূঁইয়াদের নেতা ঈসা খান ১৫২৯ সালে জন্ম লাভ করেন। পিতা সোলায়মান খান ছিলেন আফগানিস্তানের সোলায়মান পার্বত্য অঞ্চলের এক আফগান দলপতির বংশধর, যিনি বাংলায় বসতি স্থাপন করে বৃহত্তর ঢাকা ও ময়মনসিংহ জেলার উত্তর পূর্ব অংশ নিয়ে এক স্বাধীন রাজ্য প্রতিষ্ঠা করেন । ইসলাম শাহ শূরের বিরুদ্ধে বিদ্রোহ করে সোলায়মান ১৫৪৮ সালে নিহত হন ।  জীবদ্দশায় ঈসা খান বিভিন্ন সময়ে মুঘল সাম্রাজ্যের বিরুদ্ধে বীরত্বের সাথে যুদ্ধ করে বাংলার স্বাধীনতা রক্ষা করেন। ১৫৭৮ সালে মুঘল সুবাহদার খান জাহান পূর্ববাংলা আক্রমণ করেন । ঈসা খান মুঘল-বিরোধীতায় অটল থাকলে শাহ বরদী ও মুহম্মদ কুলীর নেতৃত্বে তাঁর বিরুদ্ধে এক বিশাল মুঘল নৌ বাহিনী পাঠানো হয়। বর্তমান কিশোরগঞ্জ জেলার অন্তর্গত কস্তুল নামক স্থানে প্রচন্ড যুদ্ধে মুঘল বাহিনী পরাজয় বরণ করে এবং ভাটি অঞ্চল ত্যাগ করতে বাধ্য হয় । কিন্তু ১৫৯৭ সালে মানসিংহের পুত্র দুর্জন সিংহের নেতৃত্বে মুঘল বাহিনী স্থল ও জল পথে ঈসা খানের রাজধানী কাত্রাবোও আক্রমণ কৰে । ঐ বছরের ৫ সেপ্টেম্বর বিক্রমপুর থেকে ১২ মাইল দূরে দুপক্ষের মধ্যে এক নৌ যুদ্ধে দুর্জন সিংহ নিহত হন এবং মুঘল বাহিনী বিধ্বস্ত হয় । ঈসা খান ১৫৯৯ সালে প্রায় ৭০ বছর বয়সে মৃত্যুবরণ করেন ।  ঈসা খান দক্ষতার সঙ্গে মুঘল ত/গ্রাসন প্রতিহত করে সিকি শতাব্দী ধরে প্রচন্ড আক্রমণের বিরুদ্ধে নিজের স্বাধীনতা বজায় রাখেন। ষোড়শ শতাব্দীর শেষ পাদে, মুঘল সাম্রাজ্যবাদ ও আগ্রাসনের বিরুদ্ধে বাংলার স্বাধীনতা রক্ষায় ঈসা খানের সফল সংগ্রাম তাঁকে বাংলার অন্যতম সেরা ব্যক্তিত্বে পরিণত করে। তাঁর অসামান্য কর্মজীবন বাঙ্গালীদের মনকে গভীরভাবে আলোড়িত করেছিল, যা পরবর্তী শতাব্দীগুলিতে রচিত গাথা, নাটক, উপন্যাস ও দেশাত্ববোধক গানে বিশেষভাবে প্রতিফলিত হয়েছে ।  কর্মজীবন বানৌজা ঈসা খান বর্তমানে কমান্ডার চট্টগ্রাম নৌ এলাকা (কমচিট)এর অধীনে রয়েছে। ঈসা খানে ১৮০০ জন কর্মী কাজ করে। ঈশা খান অফিসার ও নাবিকদের প্রশিক্ষণের পাশাপাশি নৌবাহিনী ঘাঁটি হিসাবে কাজ করার জন্য প্রতিষ্ঠিত হয়েছিল। বেশ কয়েকটি প্রশিক্ষণ বিদ্যালয় এখানে অবস্থিত।  তথ্যসূত্র  বিষয়শ্রেণী:বাংলাদেশ নৌবাহিনীর ঘাঁটি বিষয়শ্রেণী:চট্টগ্রাম জেলার সামরিক
সচিন-জিগর () হলেন ভারতীয় সুরকার ও সঙ্গীত পরিচালক যুগল। তারা দুজন হলে সচিন সঙ্গবি ও জিগর সারাইয়া। তারা বলিউড ও গুজরাতি চলচ্চিত্রে সঙ্গীত পরিচালনা করে থাকেন। সঙ্গীত পরিচালনা শুরু করার পূর্বে এই যুগল এ আর রহমান, আনু মালিক, নাদিম-শ্রাবণ, প্রীতম চক্রবর্তী ও বিশাল-শেখরদের সহযোগী, শব্দ মিশ্রণকারী ও ঐকতান-বাদকদল হিসেবে কাজ করতেন।  কর্মজীবন ২০০৯ সালে তারা লাইফ পার্টনার চলচ্চিত্রের একটি গানের সুর করেন, যা মূলত তাদের গুরু প্রীতম চক্রবর্তীর অধীনে সৃষ্ট। ২০১১ সালে তারা ফালতু চলচ্চিত্রে স্বাধীনভাবে প্রথম কাজ লাভ করেন। এই চলচ্চিত্রের "লে যা তু মুঝে ও "চার বাজ গয়ে" গান দুটি জনপ্রিয়তা লাভ করেন। একই বছর তারা হাম তুম শাবানা ও শোর ইন দ্য সিটি চলচ্চিত্রের গানের সুর করেন। দ্বিতীয় চলচ্চিত্রে শ্রেয়া ঘোষাল ও তোচি রায়নার গাওয়া "সাইবো" গানটি সঙ্গীত সমালোচকদের নিকট থেকে প্রশংসা লাভ করে।  ২০১২ সালে তারা তেরে নাল লাভ হো গয়া চলচ্চিত্রের সঙ্গীত পরিচালনা করেন, ক্যায়া সুপার কুল হ্যায় হাম চলচ্চিত্রের একটি গানের সুর করেন, এবং ওএমজি: ও মাই গড! ও আজব গজব লাভ চলচ্চিত্রের সুরায়োজন করেন। ২০১৩ সালে তারা এবিসিডি: অ্যানি বডি ক্যান ড্যান্স ও জয়ন্তভাই কি লাভ স্টোরি চলচ্চিত্রের পূর্ণ অ্যালবাম, হিম্মতওয়ালা চলচ্চিত্রের একটি গান, আই, মি অউর ম্যাঁয় চলচ্চিত্রের দুটি গান, এবং গো গোয়া গন ও রামাইয়া বাস্তবাইয়া চলচ্চিত্রের পূর্ণ অ্যালবামের সুরায়োজন করেন।  ২০১৪ সালের ৯ই ডিসেম্বর বদলাপুর চলচ্চিত্রের প্রথম গান "জি কারদা প্রকাশিত হয় এবং তাৎক্ষণিক জনপ্রিয়তা লাভ করে। এই চলচ্চিত্রের আরেকটি গান "জিনা জিনা" ২০১৫ সালের ১৫ই জানুয়ারি প্রকাশিত হয় এবং ব্লকবাস্টার তকমা লাভ করে। একই বছর ডিজনির এবিসিডি ২ চলচ্চিত্রের গানসমূহও জনপ্রিয়তা লাভ করেন। এই চলচ্চিত্রের "সুন সাথিয়া" গানটিকে ভূয়সী প্রশংসা অর্জন করে। এই দুটি চলচ্চিত্রের অ্যালবাম মির্চি সঙ্গীত পুরস্কারে বর্ষসেরা অ্যালবামের মনোনয়ন লাভ করে।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:গুজরাতি ব্যক্তি বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় পুরুষ সুরকার বিষয়শ্রেণী:ভারতীয় সঙ্গীত যুগল বিষয়শ্রেণী:মুম্বইয়ের সঙ্গীতজ্ঞ
অল আউট একটি বিশ্বব্যাপী অলাভজনক সংস্থা যা এলজিবিটিকিউআইএ+ সম্প্রদায়ের লেসবিয়ান, সমকামী, উভকামী, ট্রান্সজেন্ডার, সমকামী/প্রশ্নকারী, ইন্টারসেক্স, অযৌন/অ্যারোমান্টিক এবং অন্যান্য সকলের মানবাধিকারের জন্য রাজনৈতিক ওকালতির উপর দৃষ্টি নিবদ্ধ করে। এটি প্রথম ২০১০ সালে  পারপাস ফাউন্ডেশনের একটি প্রোগ্রাম হিসেবে প্রতিষ্ঠিত হয়েছিল, পরে এটি নিজস্ব আইনি সত্তা, পারপাস অ্যাকশন এবং অবশেষে ২০১৪ সালে অল আউট অ্যাকশন ফান্ড, ইনকর্পোরেটেডে পরিণত হয়।  অল আউটের লক্ষ্য হল ভৌগোলিক বাধা অতিক্রম করে মানুষের শক্তিকে তাদের সংহতি প্রকাশের জন্য এবং এলজিবিটিকিউআইএ+ মানুষের পাশে একটি ইতিবাচক শক্তি হিসেবে গড়ে তোলা।   অল আউটের কর্মীরা ব্রাজিল, কলম্বিয়া, জার্মানি, ইতালি, মেক্সিকো, কেনিয়া, পর্তুগাল, স্পেন এবং মার্কিন যুক্তরাষ্ট্রে রয়েছে।   প্রচারণা  ২০১৪ সালের ফেব্রুয়ারিতে, অল আউট উনিশটি শহরে অলিম্পিক স্পনসরদের বিরুদ্ধে বিক্ষোভ করে যাতে স্পনসরদের আইনের বিরুদ্ধে আরও জোরালোভাবে কথা বলতে উৎসাহিত করা হয়, যার মধ্যে কোকা-কোলার বিরুদ্ধে অনেক বিক্ষোভও ছিল, যেখানে দাবি করা হয়েছিল যে "[a] অন্তত, তাদের নিজস্ব মূল্যবোধের সাথে সামঞ্জস্যপূর্ণভাবে কথা বলা উচিত" ("মার্কিন যুক্তরাষ্ট্রে সমকামী অধিকারের উপর ভালো রেকর্ড" উল্লেখ করে)।   #GayIsOk ছিল # লুশ কসমেটিকস  দ্বারা শুরু করা একটি প্রচারণা, যার সমর্থনে ছিল অল আউট। এই প্রচারণা এলজিবিটিকিউ সম্প্রদায়ের জন্য £২৭৫,০০০ সংগ্রহ করেছে।   যখন গুগল ট্রান্সলেট টুল 'গে' শব্দটিকে আপত্তিকর ভাষায় অনুবাদ করে, তখন অল আউটের প্রাক্তন নির্বাহী পরিচালক আন্দ্রে ব্যাংকস গুগলকে প্রয়োজনীয় পরিবর্তন আনার আহ্বান জানিয়ে একটি পিটিশন শুরু করেন এবং প্রচারণার জন্য ৫২,০০০ এরও বেশি স্বাক্ষর সংগ্রহ করেন।   ২০১২ সালে, অল আউট একটি আবেদন প্রত্যাহার করে নেয় যার লক্ষ্য ছিল সমকামী বিরোধী বয়কটকারী গোষ্ঠীগুলি গেম প্রকাশকের শিরোনামে সমকামী চরিত্র অন্তর্ভুক্ত করার কারণে ইএ- এর উপর চাপ সৃষ্টি করে। পৃষ্ঠাটি বিভিন্ন আইপি ঠিকানা থেকে আসা স্প্যাম আক্রমণের শিকার হয়েছিল। পরে স্প্যাম মন্তব্যগুলি সরিয়ে এবং অল আউটের প্রচারণা পৃষ্ঠায় স্বাক্ষর গণনা আপডেট করে এটি সমাধান করা হয়েছিল।   পোল্যান্ডে সমকামী-বিরোধী বক্তব্য এবং সহিংসতার উত্থানের সাথে সাথে এলজিবিটি-মুক্ত অঞ্চল ঘোষণার পর,  পোলিশ এলজিবিটি সম্প্রদায়ের সদস্যরা বলেছেন যে তারা অনিরাপদ বোধ করছেন। আক্রমণের বিরুদ্ধে অল আউট একটি প্রচারণা শুরু করে, প্রচারণা শুরুর পরপরই প্রায় ১০,০০০ মানুষ একটি পিটিশনে স্বাক্ষর করে।     তথ্যসূত্র   বিষয়শ্রেণী:২০১২-এ মার্কিন যুক্তরাষ্ট্রে প্রতিষ্ঠিত
মনিরুজ্জামান (জন্ম: ১৫ ফ্রেরুয়ারি ১৯৪০) বাংলাদেশের শিক্ষাবিদ, লেখক এবং ভাষাবিজ্ঞানী।তিনি চট্টগ্রাম বিশ্ববিদ্যালয়ের বাংলা বিভাগের অধ্যাপক ছিলেন। প্রবন্ধ সাহিত্যে অবদানের জন্য তিনি ২০১৬ সালের ২৮ জানুয়ারি তারিখে ২০১৫ সালের জন্য বাংলা একাডেমি পুরস্কার লাভ করেন।  ২০২৩ সালে বাংলাদেশ সরকার তাকে ভাষা ও সাহিত্যে একুশে পদকের জন্য মনোনীত করেন। ‘দ্রাবিড়িয়ান লিঙ্গুইস্টিক অ্যাসোসিয়েশান’, ‘লিঙ্গুইস্টিক সোসাইটি অভ ইন্ডিয়া, ‘ফিলোলজিক্যাল অ্যাসোসিয়েশান অভ গ্রেট ব্রিটেনসহ বিভিন্ন আন্তর্জাতিক সংঘের আজীবন সদস্য তিনি। তিনি লন্ডন বিশ্ববিদ্যালয়ের SOAS কেন্দ্রের ফেলাে।   প্রাথমিক জীবন  মনিরুজ্জামানের জন্ম ১৫ ফ্রেরুয়ারি ১৯৪০ সালে পুলিশ অফিসার বাবার কর্মস্থল তৎকালীন ব্রিটিশ ভারতের চব্বিশ পরগনা জেলার অন্তর্গত ঝিনাইদহে। পৈতৃক নিবাস নরসিংদীর রায়পুরার আদিয়াবাদে। তার পিতার নাম মাে. নাদিরুজ্জামান, মাতা মরহুমা মােসাম্মৎ ফরিদান্নেছা।  তিনি প্রথমে নৈহাটি, পরে বরানগর, এরপর চব্বিশ পরগনা স্কুল ডায়মন্ড হারবারে পড়াশোনা করেন। ১৯৪৭ সালের দেশভাগের সময় চলে আসেন পৈতৃক গ্রাম আদিয়াবাদে এসে গ্রামের স্কুলে ষষ্ঠ শ্রেশিতে ভর্তি হন।  তিনি ১৯৫৭ সালে ঢাকা বিশ্ববিদ্যালয়ে বাংলা সাহিত্যে ভর্তি হয়ে ১৯৬০ সালে স্নাতক (সম্মান) এবং ১৯৬১ সালে স্নাতকোত্তর পাশ করেন। এরপর ভারতের মহীশূর বিশ্ববিদ্যালয় থেকে ভাষাবিজ্ঞানে পিএইচডি করেন। তিনি লন্ডন বিশ্ববিদ্যালয়ের SOAS কেন্দ্রের ফেলাে।   কর্মজীবন  মনিরুজ্জামান চট্টগ্রাম বিশ্ববিদ্যালয়ের বাংলা বিভাগের অধ্যাপক ও চেয়ারম্যান। ছিলেন। চট্টগ্রাম বিশ্ববিদ্যালয়ের বাংলা বিভাগ ও সাংবাদিকতা বিভাগের সভাপতি এবং কলা অনুষদের ডিনের দায়িত্ব করেন। তিনি নজরুল ইনস্টিটিউটের পরিচালক ছিলেন। তিনি রবীন্দ্র একাডেমির সিনিয়র সহ সভাপতি। তিনি দক্ষিণ ভারতেরঅল ইন্ডিয়া ইনস্টিটিউট অফ স্পিচ অ্যান্ড হিয়ারিং, মহীশূরের ভিজিটিং লেকচারার ছিলেন কিছুদিন।   লেখক  ভাষা , সাহিত্য ও ফোকলোর বিষয়ে তার ৩৫টির মতো বই ও শতাধিক গবেষণা প্রবন্ধ প্রকাশিত হয়েছে:  ভাষা ও সাহিত্য সাধনা  উপভাষা চর্চার ভূমিকা  নিম পাতার তৈ তৈ  দোল দোল দোলনী  বর্ণে বর্ণে নজরুল  মনিরুজ্জামান শিশুসমগ্র ভাষা সমস্যা ও অন্যান্য প্রসঙ্গ নুরজাহান ও শাহজাহান পুরুষ পরম্পরা বাংলাদেশ ও লোকসংস্কৃতি সন্ধান ভাষাতত্ত্ব অনুশীলন নবাব ফয়জুন্নেসা   রাজনৈতিক জীবন    গ্রন্থ  মনিরুজ্জামানের ভাষা, সাহিত্য ও ফোকলোর বিষয়ে ৩৫টি বই ও শতাধিক গবেষণা প্রবন্ধ ইতোমধ্যে প্রকাশিত হয়েছে। তার উল্লেখযোগ্য প্রকাশিত গ্রন্থের মধ্যে রয়েছে:   ‘ভাষা ও সাহিত্য সাধনা‘  ‘উপভাষা চর্চার ভূমিকা’, (বাংলা একাডেমি, ১৯৯৪)  ‘নিম পাতা তৈ তৈ’, (শিশু একাডেমি)  দোল দোল দোলনী,   বর্ণে বর্ণে নজরুল,   মনিরুজ্জামানের শিশু-সমগ্র   পুরস্কার ও সম্মাননা    বাংলা একাডেমী সাহিত্য পুরস্কার (২০১৫)  একুশে পদক (২০২৩)   তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:মহীশূর বিশ্ববিদ্যালয়ের প্রাক্তন শিক্ষার্থী বিষয়শ্রেণী:একুশে পদক বিজয়ী বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:বাংলাদেশী ভাষাবিজ্ঞানী বিষয়শ্রেণী:বাঙালি পুরুষ কবি
বোঝেনা সে বোঝেনা ২০১২ সালের একটি ভারতীয় বাংলা ভাষার চলচ্চিত্র, যেটি রাজ চক্রবর্তী দ্বারা পরিচালিত এবং শ্রী ভেঙ্কটেশ ফিল্মের ব্যানারে নির্মিত। চলচ্চিত্রটি দুটি সমান্তরাল প্রেমের গল্প নিয়ে নির্মিত হয়েছে। চলচ্চিত্রটি শুরুতে প্রেম আমার ২ নামে পরিচিত ছিল, কিন্তু পরবর্তীতে চলচ্চিত্র পরিচালক চলচ্চিত্রটির নাম বোঝেনা সে বোঝেনা রাখেন। চলচ্চিত্রটি ছিল অরিন্দম চ্যাটার্জির চলচ্চিত্রাঙ্গনে প্রথম কাজ। চলচ্চিত্রের ট্রেলার ৮ ডিসেম্বর ২০১২-তে ইউটিউবে প্রকাশিত হয়েছিল। এই ছবিটি ২০১১ সালের তামিল চলচ্চিত্র এঙ্গায়েআম এপ্পোথাম এর পুনঃনির্মাণ।   কাহিনীসংক্ষেপ  গল্পটিতে জয়িতা (পায়েল সরকার) ও অভীক (আবির চট্টোপাধ্যায়) এবং নূর ইসলাম (সোহম চক্রবর্তী) ও রিয়ার (মিমি চক্রবর্তী) প্রেমের গল্প সমান্তরালভাবে এগিয়ে যায়। কিন্তু, ভাগ্য তাদের টেনে নিয়ে আসে একই জায়গায়।   অভিনয়ে    সোহম চক্রবর্তী - নূর ইসলাম   মিমি চক্রবর্তী - রিয়া  আবীর চট্টোপাধ্যায় - অভীক   পায়েল সরকার - জয়িতা  এনা সাহা - প্রিয়াঙ্কা  রাজ চক্রবর্তী - বিশেষ উপস্থিতি   সঞ্চারী মুখার্জী - ট্যাক্সি যাত্রী   সঙ্গীত  চলচ্চিত্রটির অরিজিনাল সাউন্ডট্র‍্যাক অরিন্দম চ্যাটার্জি দ্বারা রচিত হয় এবং ব্যাকগ্রাউন্ড স্কোর এবং টাইটেল ট্র্যাক ইন্দ্রদীপ দাশগুপ্ত কর্তৃক রচিত হয়। চলচ্চিত্রটির গানগুলি প্রসেন লিখেছেন। চলচ্চিত্রটির প্রথম গান না রে না ২০১২ সালের ১ ডিসেম্বর ইউটিউবে মুক্তি পায়।   গানের তালিকা   গানের নং  শিরোনাম  সঙ্গীতশিল্পী  কথা  সুর  সময় ১ বোঝেনা সে বোঝেনা অরিজিৎ সিং,রণঞ্জয় প্রসেন ইন্দ্রদীপ দাশগুপ্ত ৫:২৮ ২ ভগবান সোমলতা আচার্য্য চৌধুরী,তিমির বিশ্বাস  প্রসেন অরিন্দম চ্যাটার্জি ৩:৪৭ ৩ কঠিন অ্যাশ কিং,সায়ানী ঘোষ প্রসেন অরিন্দম চ্যাটার্জি ৪:৪১ ৪ সাজনা প্রশমিতা পাল প্রসেনঅরিন্দম চ্যাটার্জি ৫:২২ ৫ বোঝেনা সে বোঝেনা অন্বেষা দত্ত গুপ্তা প্রসেন ইন্দ্রদীপ দাশগুপ্ত ৫:২৮ ৬ সাজনা-রিপ্রাইজ অরিজিৎ সিং  প্রসেন অরিন্দম চ্যাটার্জি ৩:১৮ ৭ না রে না অরিজিৎ সিং  প্রসেন অরিন্দম চ্যাটার্জি ৪:৩১   তথ্যসূত্র   বহিঃসংযোগ    বোঝেনা সে বোঝেনা গোমোলোতে  বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রাজ চক্রবর্তী পরিচালিত চলচ্চিত্র